[ podľa rozdeľovníka ]

 V Bratislave 07.02.2022

Vec

**Odpoveď na žiadosť o vysvetlenie dokumentov k verejnému obstarávaniu č. 5 a č. 6**

Verejnému obstarávateľovi Ministerstvo zahraničných vecí a európskych záležitostí Slovenskej republiky (ďalej len „verejný obstarávateľ“) vo verejnom obstarávaní podlimitnej zákazky na predmet „Rekonštrukcia fasády na objekte MZVEZ SR Hlboká 2, Bratislava“, ktoré bolo vyhlásené vo Vestníku verejného obstarávania č. 4/2022 dňa 07.01.2022 pod značkou 494 – WYP boli dňa 02.02.2022 a 05.02.2022 jedným z hospodárskych subjektov doručené prostredníctvom systému JOSEPHINE správy označené ako „Žiadosť o vysvetlenie“.

**Otázka č. 32**

„Z poskytnutých SP (PD výpis okien, VV), nie je možné určiť, či sa jedná o fix, sklopné, otváravé alebo otváravo-sklopné okná. Prosím upresniť otváravosť okien.“.

**Odpoveď na otázku č. 32:**

Verejný obstarávateľ v projektovej dokumentácii - Tabuľka drevených okien (MZV\_RP\_SO01--\_E11A\_021\_T\_000) v časti „Schéma“ **graficky** znázornil otváravosť okien a dverí a zároveň upravil rozmer okna 009.

V súvislosti s uvedenou zmenou, verejný obstarávateľ upravil Rozpočet diela - výkaz výmer v položke č. 29 rozmer okna 009 v časti diela č. 5.

**Otázka č. 33**

„Nakoľko verejný obstarávateľ doteraz neodpovedal na všetky žiadosti o vysvetlenie, ktoré mu boli doručené zo strany uchádzačov, žiadame, aby verejný obstarávateľ pristúpil k predĺženiu lehoty na predkladanie ponúk a aby oznámenie o predĺžení lehoty riadne zverejnil. Uvedená povinnosť vyplýva verejnému obstarávateľovi priamo zo zákona o verejnom obstarávaní. V zmysle ustanovenia § 113 ods. 7 ZVO verejný obstarávateľ musí vysvetlenia zverejniť s dostatočným predstihom a to najneskôr tri pracovné dni pred uplynutím lehoty na predkladanie ponúk (túto lehotu nie je možné skrátiť ani v prípade naliehavej situácie), v spojení s ustanovením § 21 ods. 4 písm. a) ZVO ak verejný obstarávateľ zákonnú lehotu na poskytnutie vysvetlenia nedodrží, bude povinný primerane predĺžiť lehotu na predkladanie ponúk.“.

**Odpoveď na otázku č. 33:**

Verejný obstarávateľ dňa 07.02.2022 zaslal na zverejnenie do Vestníka verejného obstarávania opravu k zverejnenej výzve na predkladanie ponúk, týkajúcu sa predĺženia lehoty na predkladanie ponúk a lehoty na otváranie ponúk vo verejnom obstarávaní.

Verejný obstarávateľ predlžuje lehotu na predkladanie ponúk do 22.02.2022 do 09:00 hod. a lehotu na otváranie ponúk na 22.02.2022 o 10:00 hod.

S pozdravom

Mgr. Ing. Adriana GAJDOŠOVÁ

riaditeľ odboru

Prílohy:

MZV\_RP\_SO01--\_E11A\_021\_T\_000 Tabulka drevenych okien\_2022-02-04

MZV\_RP\_SO01--\_H1--\_001\_T\_0A1 Vykaz vymer AKTUALIZACIA 2022\_02\_04